હીરો બન્યા પછી અજુર્ન કપૂરે બહાર અનેક પ્રોડ્યુસરો સાથે કામ કર્યું. હોમ-પ્રોડક્શનમાં આ તેની પહેલી ફિલ્મ છે. આ ફિલ્મ માટે અજુર્ન કપૂરે જ્યારે ફિલ્મ સાઇન કરી ત્યારે તેને કાકા સંજય કપૂરે પેમેન્ટમાં રૂપિયા ચૂકવવાને બદલે બે ફાઇવસ્ટાર આપી હતી. અજુર્ન કપૂર નાનો હતો ત્યારે તેને ફાઇવસ્ટાર બહુ ભાવતી પણ દાંત બગડી જાય એવી દલીલ સાથે કોઈ તેને ફાઇવસ્ટાર લઈ નહોતું આપતું, પણ સંજય કપૂર ચોરીછૂપી તેને ફાઇવસ્ટાર લઈ આપતો હતો. એ જૂની વાતને યાદ રાખીને કાકાએ ભત્રીજાને ફાઇવસ્ટાર આપી હતી. મજાની વાત એ છે કે એ ફાઇવસ્ટાર પછી સંજય કપૂરે અજુર્નને કોઈ પેમેન્ટ નથી આપ્યું. કાકા-ભત્રીજા વચ્ચે ડીલ થઈ હતી કે તે બન્ને રોકડનો કોઈ વહીવટ નહીં કરે અને પેમેન્ટને બદલે અજુર્નને જે કાર જોઈતી હશે એ કાર સંજય કપૂર લઈ આપશે.